**Albertas Milinis** (g. 1957 m. Panevėžio rajonas) – Lietuvos teisininkas, buvęs teisėjas, buvęs Kauno apygardos teismo pirmininkas, teisėjų savivaldos veikėjas, VDU Teisės fakulteto lektorius.

Biografija
----------

1975 m. baigė Ramygalos vidurinę mokyklą (Panevėžio raj.), 1980 m. – Vilniaus universiteto Teisės fakultetą, įgijo teisininko kvalifikaciją. 2009 m. balandžio 17 d. VU Teisės fakultete apgynė daktaro disertaciją tema „Atsakomybė už nužudymą be pavojingumą didinančių ir mažinančių aplinkybių (BK 129 str. 1 d.)" (mokslinis vadovas – doc. Armanas Abramavičius, disertacijos gynimo tarybos pirmininkas – prof. Vytautas Nekrošius), socialinių mokslų (teisės krypties) daktaras.

Nuo 1980 m. iki 1983 m. Lietuvos TSR teisingumo ministerijos Teisės propagandos ir teisinio auklėjimo skyriaus vyresnysis konsultantas, nuo 1983 m. balandžio mėn. Kauno rajono liaudies teismo teisėjas, nuo 1987 m. birželio mėn. teismo pirmininkas, nuo 1992 m. birželio mėn. Kauno rajono apylinkės teismo teisėjas, šio teismo pirmininkas, nuo 1995 m. sausio mėn. iki 2008 m. birželio mėn. Kauno apygardos teismo Baudžiamųjų bylų skyriaus teisėjas, šio teismo pirmininkas, nuo 2008 m. birželio mėn. iki 2009 m. vasario mėn. Kauno apygardos teismo teisėjas, l. e. teismo pirmininko pareigas, nuo 2009 m. vasario mėn. Kauno apygardos teismo pirmininkas. Nuo 2011 m. vasario- liepos mėn. Kauno apygardos teismo teisėjas.

Nuo 2010 m. Vytauto Didžiojo universiteto Teisės fakulteto lektorius.

2011 m. vasario 25 d. savo noru atleistas iš Kauno apygardos teismo pirmininko pareigų, kai viešėdama Kaune Lietuvos prezidentė Dalia Grybauskaitė pareiškė, kad jai kelia pagrįstų abejonių Kauno apygardos teismo pirmininko elgesys, kai prezidentūrai buvo persiųstas kolegų parašus galimai suklastojusio teisėjo Arvydo Stankaus prašymas jį atleisti iš darbo savo noru (A. Milinis šį prašymą persiuntė neinformuodamas apie teisėjo atžvilgiu pradėtą tyrimą dėl galimo klastojimo).

2011 m. birželio mėn. 14 d. LR prezidentei įteikė atsistatydinimo pareiškimą, prašydamas jį atleisti iš teisėjo pareigų savo noru.

Nuo 2002 m. gegužės mėn. iki 2011 m. liepos mėn Teisėjų tarybos narys (nuo 2006 m. birželio 2 d. iki 2006 m. birželio 28 d. sekretorius), nuo 2009 m. spalio 23 d. iki 2011 m. Lietuvos Respublikos teisėjų asociacijos (LRTA) pirmininkas.

Moka rusų, prancūzų kalbas.

Šaltiniai
---------

1. ↑  Lietuvos mokslo tarybos informacija[neveikianti nuoroda]
2. ↑  Po klastojimo skandalo traukiasi Kauno apygardos teismo pirmininkas (Dainius Sinkevičius, www.DELFI.lt, 2011 m. vasario 17 d. 10:18)
3. ↑  Prezidentei kelia abejonių Kauno apygardos teismo pirmininko elgesys Archyvuota kopija 2011-02-17 iš Wayback Machine projekto. (Nerijus Povilaitis, lrytas.lt, 2011-02-15 15:57)
4. ↑  Kauno apygardos teismo teisėjas galėjo suklastoti kolegų parašus ir paleisti nusikaltėlius (Dainius Sinkevičius, www.DELFI.lt, 2011 vasario mėn. 9 d. 12:01)
5. ↑  Skandalų prispaustas Kauno apygardos teismo pirmininkas A.Milinis nusprendė trauktis (dar papildyta)[neveikianti nuoroda] (BNS, lrytas.lt, 2011-02-17 13:42)
6. ↑  „Teisėjų asociacijos vairą perėmė A. Milinis"
7. ↑  Nacionalinė teismų administracijos informacija Archyvuota kopija 2009-10-10 iš Wayback Machine projekto.
8. ↑  Teismų savivaldos informacija[neveikianti nuoroda]



| Politinis postas
 |
| --- |
| Prieš tai:**Vytas Milius** | **Lietuvos Respublikos teisėjų asociacijos pirmininkas**2009 - 2012 | Po to:**-** |


| Politinis postas
 |
| --- |
| Prieš tai:**-** | **Kauno apygardos teismo pirmininkas**nuo 1995 iki 2011 m. | Po to:**-** |